Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 374

1. A tervezés során a csoportoknak először fel kell mérniük, végig kell gondolniuk, hogyan szeretnék körbejárni, kutatni (internetes, könyvtári kutatás, a témával foglalkozó, abban jártas emberekkel interjúk készítése, a lakosság, illetve célzott rétege körében kérdőíves felmérés készítése stb.) az általuk választott problémakört. Azt is el kell dönteniük, milyen formában kívánják prezentálni (plakát, videó, ppt. file stb.) a munkájukat, hogyan szeretnék megszervezni (mikor, hol, meghívottak köre stb.) a vitafórumot. Ezután gondolják végig, milyen eszközökre lesz szükségük a projektkészítéshez, a prezentációhoz, a vitafórumhoz, és milyen költségek merülnek fel (pl. útiköltség, magnó- vagy videokazetta az interjúzáshoz). Mérjék fel, hogy a kivitelezés mennyi és milyen feladatot takar, osszák fel részfeladatokra, tűzzenek mindegyikhez határidőt, és osszák el egymás között a munkát: jelöljenek meg felelősöket. Legyen valaki, aki a részfeladatokat koordinálja. Hívjuk fel tanítványaink figyelmét arra, hogy a csapatmunka csak szoros együttműködés esetén lehet sikeres, s hogy egyesek felelőtlen munkavégzése az egész csapat sikerét veszélyezteti. Kooperatív csoportmunka Internet-, könyvtárhasználat, a csoportok által igényelt eszközök

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes